Jyske Efterretninger, 1786-10-13
Hans Majestæt har under 5 April d. A. allernaadigst behaget, paa Rentekammerets allerunderdanigste Forestilling, angaaende de tienligste Midler og Foranstaltninger til, saavidt mueligt, at hæve Aarsagerne til Extra Skattens Aftagelse her i Riget, med videre, iblandt andet at resolvere saaledes: 1) At nye Beboere, Tienest folk eller andre, som til et Sogn ankomne, skulle inden en Maaneds Forløb anmældes for Sognepræsten, paa det at han altid kan have fornøden Kundskab om de Personers Antal og Tilstand, som opholde sig i hans Sogn. 2) At Medhielperne paa Landet og Rodemesterne i Kiøbstæderne skulle een gang for alle tages i Eed, og under denne Eed skrivtlig bevidne ethvert General Register, samt enhver maanedlig Af= og Tilgangs=Listes Rigtighed, og at ingen skarpligtig Person med deres Vidende og Villie derudi er bleven udeladt; ligesom og for Resten Præsterne paa Landet og Magistraterne i Kiøbstæderne paa deres Samvittighed bevidne: At de af dem forfattede Mandtaller og General=Registere ere, saavidt de den om kunne være underrettede rigtige, og at ingen skarpligtig Person deraf, med deres Vidende, er udeladt. 3) At, i Stedet for den ved Forordningen af 23. Septembr. 1762. fastsatte Mulct af 10 Rdlr. for urigtig Angivelse, herefter skal erlægges en Mulct af 4 Mk. for hver Person, som maatte befindes at være fortiet, og for hver Maaned, i hvilken han des Aarsag ingen Extraskat havde svaret: At denne Mulct maae forundes Medhielperne, eller de 2 Mænd af hver Bye paa Landet, og i Kiøbstæderne ligeledes dem, som give Oplysningerne til Mandtallernes Forfatning, naar de siden opdage nogen saadan Fortielse: At enhver Gaard eller Huusbeboer, som saaledes haver fortiet nogen skarpligtig Person, bør udrede Mulcten. Og at Huusfæderne og Huusmøderne paa Landet, 2 Gange aarligen, neml. i Januarii og Julii Maaneder, til hvilke Tider General=Mandtallerne forfattes, skulle møde hos Præsterne efter foregaaende Tillysning fra Prædikestolen, for i Medhielpernes eller 2 Mænds Overværelse at angive de Skatpligtige, som til hver af saadanne Tider befinde sig hos dem, og at de, i Tilfælde af Udeblivelse eller Fortielse af en skarpligtig Person bør betale den ansatte Mulct, og endelig 4) At tredobbelt Mulct, som tilfalder Angiveren, eller, naar ingen Angiver er, Sognets Fattige, skal erlægges af de 2de Mænd af hver Bye paa Landet, som meddeele Oplysningerne til Mandtallernes Forfatning, naar nogen skarpligtig Person af dem med Forsæt er fortiet, og at derimod Medhielper ne paa Landet og i Kiøbstæderne Rodemesterne, naar forsætlig Fortielse bliver dem overbeviist, af vedkommende Stiftamtmand eller Amtmand skulle dicteres efterskrevne Mulcter, som uden videre Appel skulle exeqveres og ligeledes tilfalde Angiveren eller Sognets Fattige, neml. for første Gang herudi begangne Forseelse en Mulct, paa Landet fra 5 til 10 Rdlr., og i Kiøbstæderne fra 5 til 20 Rdlr., efter den Skyldiges Vilkaar, og for anden Gang begangne Forseelse dobbelt saa meget i Mulct, som den Skyldige første Gang maatte have udreedet; hvorhos denne erklæres for Fremtiden uværdig til at forrette saadant Ombud; og forholdes for Resten med Angivelserne, Mandtallerne og de aarlige Extra Skatte=CommissionsForretninger, med videre, efter de derom ergangne Anordninger, da Bekiendtgiørelsen af denne Resolution maae udsættes til næstkommende Mikkelsdags=Tider m.v. J allerunderdanigst Følge af samme, er siden fra det Kongelige Danske Cancellie under 30 ejusd. Magistraten i Aalborg bekiendtgjort, at denne allernaadigst anbefalede Eed af Rodemesterne sammesteds, skal ved en Raadstue Ret modtages.